**INFORMATIVNI LIST**

**USLUGE I PROGRAMI ZA OSOBE S INVALIDITETOM**

Postoje mnoge usluge i programi za osobe s invaliditetom koji im mogu pomoći pripremiti se za posao, pronaći i zadržati posao. Oni uključuju:

**Wage Subsidies (Subvencije plaća)** daju potencijalnim poslodavcima dodatni poticaj da zaposle osobe s invaliditetom.

**Work Based Personal Assistance** **(Osobna pomoć bazirana na radnom mjestu)** pomaže u plaćanju troškova pružanja podrške na radnom mjestu osobama kojima je potrebna redovita pomoć slijedom invaliditeta ili zdravstvenih potreba.

**Transport Allowance** **(Doplatak za prijevoz)** vam može pomoći platiti troškove putovanja na posao i sa posla, škole, obuke, volontiranja ili traženja posla ako niste u stanju koristiti javni prijevoz.

**The Relocation Assistance to Take Up a Job programme (Program preseljenja radi posla)** može pomoći platiti vaše troškove preseljenja.

**Personal Helpers and Mentors Employment Services (Usluge osobne pomoći i mentorstva za zapošljavanje)**  vam mogu pomoći ako ste pogođeni mentalnom bolesti (ILI: imate mentalno oboljenje), ako primate odgovarajuću dohodovnu pomoć i ako se od vas traži da nađete posao.

**Job in Jeopardy assistance (Pomoć za posao koji je pod rizikom)** je na raspolaganju ako postoji rizik da ćete izgubiti posao uslijed invaliditeta, ozljede ili zdravstvenog stanja.

**New Enterprise Incentive Scheme (Program poticaja novih poduzetništva)** vam može pomoći ako želite otvoriti novo malo poduzetništvo.

**National Work Experience Programme (Nacionalni program za stjecanje radnog iskustva)** vam može pomoći ako ste zainteresirani za plaćeni ili neplaćeni rad za stjecanje radnog iskustva kako bi vam se pomoglo steći praktične vještine i samopouzdanje.

**Community Development Programme (Program za razvoj društvene zajednice)** pomaže osobama u pripremi za posao i u pronalaženju posla u udaljenim dijelovima Australije.

**Skills for Education and Employment (Vještine za obrazovanje i zaposlenje)** mogu pomoći da poboljšate vještine govora, čitanja, pisanja ili osnovnih matematičkih vještina.

Za više informacija glede bilo koje od ovih usluga ili za specifične informacije o zapošljavanju osoba s invaliditetom, posjetite JobAccess na www.jobaccess.gov.au ili nazovite JobAccess savjetnika na   
1800 464 800 ‑ pozivi sa mobitela se naplaćuju po višoj tarifi.